نشک بیثغ انت تلاریں سینغ ءَ
اے مناں و نَئین توے و نَئیں
کہ اے مئے قصو انت
اے نشک کہن انت اژ من ءَ
اے کہن انت چو کہ گیر بستغیں مئےدامن ءَ شمشتغیں گرنچ بنت
پہ بوژغ ءَ دہ گنگ و بے تواری اَنت
شموشغ ءَ پہ گاری اَنت
اے نشک کہن انت اژ ترا
اے نشک نشک انت سینغ ءَ
تلاریں سینغ ءَ کہ ٹپ ٹپ انت دوری ءَ
اے سیاہ ماریں نشکاں ساہ مان انت
جنزغاانت گوں منءَ و گوں ترا
اے مہر ءِ مرگ ءِ آسروخ انت
یا کہ مرگ ءِ مہر اَنت
اے نشک بیثغ انت تلاریں سینغ ءَ
صادق مری